AKADEMIJA ZA UMJETNOST I KULTURU U OSIJEKU

RKP: 50215

OBRAZLOŽENJE POSEBNOG FINANCIJSKOG PLANA 2023.-2025. AKADEMIJE ZA UMJETNOST I KULTURU U OSIJEKU

Sažetak djelokruga rada Akademije za umjetnost i kulturu

Akademija je ustanova te umjetničko-nastavna i znanstveno-nastavna sastavnica Sveučilišta koja ustrojava i izvodi sveučilišne studije te razvija umjetnički, znanstveni i stručni rad u jednom ili više umjetničkih, znanstvenih i stručnih polja odnosno interdisciplinarnom području znanosti i umjetnosti.

Puni naziv Akademije glasi: Sveučilište Josipa Jurja Strossmayera u Osijeku, Akademija za umjetnost i kulturu u Osijeku.

Skraćeni naziv Akademije glasi: Sveučilište u Osijeku, Akademija za umjetnost i kulturu u Osijeku.

Sjedište Akademije je u Osijeku, Kralja Petra Svačića 1/f

Djelatnost Akademije jest:

• visoko obrazovanje;

• ustrojavanje i izvođenje preddiplomskih sveučilišnih studija, diplomskih sveučilišnih studija poslijediplomskih studija: poslijediplomskih sveučilišnih i poslijediplomskih specijalističkih studija, interdisciplinarnih studija te stručnih studija

• razvoj vrhunskog umjetničkog stvaralaštva kroz različite umjetničke sadržaje i projekte te proizvodnja i javno prikazivanje umjetničkih ostvarenja u umjetničkim poljima u području umjetnosti, kao i u interdisciplinarnom umjetničkom području

• istraživanje u interdisciplinarnim područjima znanosti te u znanstvenim područjima društvenih i humanističkih znanosti

• obavljanje znanstvenog i visokostručnog rada uz uvjete utvrđene posebnim propisima

• organiziranje i izvođenje programa cjeloživotnog učenja

• izdavačka, knjižnična i informatička djelatnost za potrebe nastave, znanstvenog, umjetničkog i stručnog rada.

Akademija za umjetnost i kulturu u Osijeku jedina je umjetničko-nastavna i znanstveno-nastavna sastavnica Sveučilišta Josipa Jurja Strossmayera u Osijeku. Dopusnicu Ministarstva znanosti i obrazovanja Republike Hrvatske za obavljanje djelatnosti visokog obrazovanja dobila je 3. srpnja 2018. godine. Nastala je spajanjem Umjetničke akademije u Osijeku i Odjela za kulturologiju u sastavu Sveučilišta Josipa Jurja Strossmayera u Osijeku i pravna je sljedbenica obiju institucija. Akademiju za umjetnost i kulturu čini šest odsjeka: Odsjek za glazbenu umjetnost, Odsjek za instrumentalne studije, Odsjek za kazališnu umjetnost, Odsjek za kreativne tehnologije, Odsjek za kulturu, medije i menadžment te Odsjek za vizualne i medijske umjetnosti.

Na Akademiji se izvode sveučilišni preddiplomski, diplomski i poslijediplomski umjetnički i znanstveni studiji iz umjetničkoga, društvenoga, humanističkoga te interdisciplinarnoga područja znanosti i umjetnosti te se razvija vrhunsko umjetničko stvaralaštvo i znanstveno-istraživački rad, što ju čini institucijom širokih svjetonazora, otvorenom za najrazličitije profile studenata koji u njoj mogu prepoznati mjesto za stjecanje umjetničkih i znanstvenih kompetencija potrebnih za život i rad u suvremenom društvu. Realiziraju se studijski programi iz područja glazbene pedagogije, pjevanja, kompozicije i teorije glazbe, instrumentalnih studija, likovne kulture, ilustracije, glume, lutkarske animacije, dizajna za kazalište, film i televiziju, kostimografije, scenografije i lutke za kazalište, film i multimediju, lutkarske režije i neverbalnog teatra te znanstveni studiji iz područja kulture, medija i menadžmenta, medija i odnosa s javnošću te menadžmenta u kulturi i kreativnim industrijama. Akademija je u suradnji s Medicinskim fakultetom u Osijeku pokrenula i prvi Poslijediplomski specijalistički studij kreativne terapije u Republici Hrvatskoj sa smjerovima art (likovne) terapije, dramaterapije, muzikoterapije i terapije pokretom i plesom.

Studijski programi organiziraju se kao redoviti i izvanredni, kako za državljane Republike Hrvatske, tako i za strane studente. Nastava se odvija kroz predavanja, mentorsku poduku, seminare, vježbe, različite oblike terenske nastave, projektnu nastavu i stručnu praksu te kroz sudjelovanje u realizaciji umjetničkih i znanstvenih projekata, ponajviše u suradnji s javnim institucijama, znanstvenim, kulturnim i umjetničkim organizacijama, kako u regiji tako i u cijeloj Republici Hrvatskoj. Velik dio nastave se, dakle, ostvaruje u suradnji s kulturnim institucijama, umjetnicima i stručnjacima iz prakse te se, na taj način, premješta izvan učionica kako bi studenti u izravnom susretu s raznorodnim umjetničkim i kulturnim djelatnostima stekli kompetencije i vještine iz područja odabranog studijskog programa, a koje su neophodne za njihovo aktivno i kvalitetno sudjelovanje na tržištu rada.

Akademija učinkovito i svrsishodno upravlja financijskim sredstvima, bilo da je riječ o sredstvima doznačenim iz državnog proračuna, sredstvima iz lokalnih proračuna, sredstvima koje ostvari iz vlastite djelatnosti ili po posebnim propisima (školarine studenata). Financijska održivost je vidljiva iz financijskih izvještaja Akademije za umjetnost i kulturu, gdje su prihodi i rashodi gotovo u ravnoteži iako je u izvješćima iskazan manjak prihoda nad rashodima koji knjigovodstveno nastaje korekcijom rezultata, tj. prelamanjem manjkova iz prethodnih godina. Budući da je Akademija za umjetnost i kulturu nastala spajanjem Umjetničke akademije u Osijeku i Odjela za kulturologiju Sveučilišta J. J. Strossmayera u Osijeku, što je dovelo do povećanog broja studenata i zaposlenih djelatnika, u 2018. i 2019. godini nužno je bilo prilagoditi postojeće prostore kako bi se osiguralo kvalitetno održavanje nastave. Pored toga nužna je bila i nabava opreme što je vidljivo iz povećanih rashoda za nefinancijsku imovinu koji će biti specifični samo za ovaj početni period, prije svega u dijelu koji se odnosi na dodatna ulaganja na građevinskim objektima i postrojenjima i opremi. Izostanak troškova za dodatna ulaganja u budućem periodu dovest će do potpune uravnoteženosti prihoda i rashoda.

S obzirom na specifične oblike nastave koja se uglavnom izvodi individualno pa time iziskuje i veće rashode za opremu (glazbeni instrumenti, štafelaji, kiparska oprema, glumački rekviziti i sl.) nabava opreme je predviđena i za buduća razdoblja ali u manjem obimu. Za odvijanje individualne nastave potrebna je i velika kvadratura prostora koja istovremeno iziskuje velike režijske troškove.

Osim prihoda iz proračuna kojima se financiraju plaće i rashodi za zaposlene, Akademija temeljem programskih ugovora, prihoda za znanstvenu djelatnost i prihoda za redovite troškove poslovanja ostvaruje prihode koji su jednim dijelom dostatni za održavanje nastave i redovito poslovanje. Sukladno Zakonu o znanstvenoj djelatnosti i Statutu Akademije za umjetnost i kulturu Akademija na tržištu ostvaruje prihode od umjetničkih projekata koji su prepoznati na nivou grada, županije Osječko-baranjske i Ministarstva kulture što čini dodatni prihod poslovanja. Značajan udio u prihodima čine i školarine studenata, te prihodi od poslijediplomskog specijalističkog studija. Stoga je u budućoj perspektivi nužno razvijati nove programe koji će imati tržišnu orijentaciju što će pozitivno utjecati na priljev prihoda. Sudjelovanje u EU projektima i u financijskom smislu je od velikog značaja za Akademiju i njene djelatnike koji najvećim dijelom sudjeluju u Erasmus i Erasmus KA2 programima.

Zakonske i druge pravne osnove:

-Zakon o znanstvenoj djelatnosti

Temeljni akt Akademije je Statut kojeg donosi Vijeće Akademije na prijedlog dekana.

Opće akte Akademije donosi Vijeće i dekan u okviru svojih nadležnosti.

Vijeće Akademije donosi:

• Statut na prijedlog dekana uz suglasnost Senata

• Statut Studentskog zbora, na prijedlog Studentskog zbora Akademije

• Pravilnik o završnim i diplomskim ispitima

• Pravilnik o organizaciji sustava kvalitete visokog obrazovanja

• Pravilnik o demonstraturi i demonstratorima • Pravilnik o radu knjižnice

• Pravilnik o izdavačkoj djelatnosti

• Pravilnik o nagradama i priznanjima

• Poslovnik Vijeća Akademije

Dekan donosi: • Pravilnik o ustrojstvu radnih mjesta Akademije na prijedlog Vijeća Akademije i uz suglasnost Senata • Pravilnik o radu • Pravilnik o plaćama • Pravilnik o zaštiti na radu • Pravilnik o zaštiti od požara • Pravilnik o arhiviranju (5) Dekan donosi i druge opće akte u okviru svoje nadležnosti.

FINANCIJSKI PLAN ZA 2023. GODINU I PROJEKCIJE ZA 2024. I 2025. GODINU

|  |  |  |  |  |  |  |
| --- | --- | --- | --- | --- | --- | --- |
| 080 | MINISTARSTVO ZNANOSTI I OBRAZOVANJA | Tekući plan 2022. (u kn) | Tekući plan 2022. (u eurima9 | Plan za 2023. (u eurima) | Plan za 2024. (u eurima) | Plan za 2025. (u eurima) |
| 08006 | Sveučilišta i veleučilišta u RH |  |  |  |  |  |
| 3705 | VISOKO OBRAZOVANJE |  |  |  |  |  |
| A621003 | **Redovna djelatnost Sveučilišta u Osijeku** |  |  |  |  |  |
| 0942 | Drugi stupanj visoke naobrazbe |  |  |  |  |  |
| 11 | Opći prihodi i primici | 30.501.076 | 4.048.188 | 5.091.727 | 5.115.917 | 5.140.222 |
| 3 | Rashodi poslovanja |  |  |  |  |  |
| 31 | Rashodi za zaposlene | 29.879.053 | 3.965.632 | 4.993.348 | 5.017.077 | 5.040.917 |
| 32 | Materijalni rashodi | 620.973 | 81.506 | 97.227 | 97.688 | 98.153 |
| A621038 | **Programi vježbaonica visokih učilišta** |  |  |  |  |  |
| 3 | Rashodi poslovanja |  |  |  |  |  |
| 32 | Materijalni rashodi | 1.050 | 1.050 | 1.152 | 1.152 | 1.152 |
| A622122 | **Programsko financiranje javnih visokih učilišta** |  |  |  |  |  |
| 0942 | Drugi stupanj visoke naobrazbe |  |  |  |  |  |
| 11 | Opći prihodi i primici | 1.992.753 | 264.484 | 349.470 | 349.470 | 349.470 |
| 3 | Rashodi poslovanja |  |  |  |  |  |
| 32 | Materijalni rashodi | 1.992.753 | 264.484 | 238.728 | 238.728 | 238.728 |
| 42 | Rashodi za nabavu proizv.dug.imovine |  |  | 110.742 | 110.742 | 110.742 |
|  | NOVI PODPROJEKT |  |  |  |  |  |
| 0942 | Drugi stupanj visoke naobrazbe |  |  |  |  |  |
| 51 | Pomoći EU | 243.450 | 32.311 | 21.541 |  |  |
| 3 | Rashodi poslovanja |  |  |  |  |  |
| 32 | Materijalni rashodi | 144.900 | 19.232 | 18.581 |  |  |
| 42 | Rashodi za nabavu proizv.dug.imovine |  |  | 2.960 |  |  |
| A67909 | **Redovna djelatnost Sveučilišta u Osijeku** |  |  |  |  |  |
| 0942 | Drugi stupanj visoke naobrazbe |  |  |  |  |  |
| 31 | Vlastiti prihodi | 180.000 | 23.890 | 26.545 | 29.199 | 29.199 |
| 3 | Rashodi poslovanja |  |  |  |  |  |
| 31 | Rashodi za zaposlene |  |  | 4.911 | 10.531 | 10.618 |
| 32 | Materijalni rashodi | 180.000 | 23.890 | 5.309 | 13.804 | 15927 |
| 42 | Rashodi za nabavu proizv.dug.imovine |  |  |  | 2.654 | 2.654 |
| 54 | Otplata glavnice primljenih kredita |  |  | 16.325 | 2.210 |  |
| 43 | Ostali prihodi za posebne namjene | 1.904.300 | 252.744 | 318.535 | 291.990 | 291.990 |
| 32 | Materijalni rashodi | 1.322.505 | 175.527 | 229.611 | 227.779 | 227.779 |
| 42 | Rashodi za nabavu proizv.dug.imovine | 350.000 | 46.453 | 88.924 | 64.211 | 64.211 |
| 52 | Ostale pomoći | 23.081 | 6.063 | 13.272 |  |  |
| 4 | Rashodi za nabavu proizv.dug.imovine | 23.081 | 6.063 | 13.272 |  |  |
| 61 | Donacije | 45.000 | 5.973 | 5.972 | 5.972 | 5.972 |
| 3 | Rashodi poslovanja |  |  |  |  |  |
| 32 | Materijalni rashodi | 45.000 | 5.973 | 5.972 | 5.972 | 5.972 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

A621003 REDOVNA DJELATNOST SVEUČILIŠTA U OSIJEKU

Opći prihodi i primici

u EUR

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A621003 REDOVNA DJELATNOST SVEUČILIŠTA U OSIJEKU | 5.090.575 | 5.114.765 | 5.139.070 |

Ova aktivnost sastoji se od slijedećih elemenata (plan 2023.):

Rashodi za zaposlene (konto 31) 4.493.348 eura

Materijalni rashodi (konto 32 prijevoz djelatnika) 84.635 eura

Materijalni rashodi (konto 32 zdr.usluge, pristojbe i naknade) 12.592 eura

Izračun financijskog plana (sukladno zadanim limitima od strane Ministarstva znanosti/Sveučilišta)

1. Rashodi za zaposlene (plan 2023.,2024. i 2025. godina)

Planirani broj zaposlenih x iznos prosječne mjesečne plaće x 12 mjeseci + ostali rashodi za zaposlene

1. Materijalni rashodi

Nakanade za prijevoz djelatnika te ostali rashodi za zaposlene planirani su na osnovi isplaćenog prijevoza u 2022. godini te zadanim limitima.

A621038 PROGRAMI VJEŽBAONICA VISOKIH UČILIŠTA

Opći prihodi i primici

Zakonske i druge pravne osnove:

* Zakon o znanstvenoj djelatnosti i visokom obrazovanju
* Zakon o osiguravanju kvalitete u znanosti i visokom obrazovanju
* Izvedbeni nastavni planovi i programi

u EUR

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A621038 PROGRAMI VJEŽBAONICA VISOKIH UČILIŠTA | 1.152 | 1.152 | 1.152 |

Ova aktivnost se provodi svake godine te je sukladno tome i napravljen plan.

A622122 PROGRAMSKO FINANCIRANJE JAVNIH VISOKIH UČILIŠTA

Opći prihodi i primici

Zakonske i druge pravne osnove:

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u ak. god. 2018./19.,2019./2020.,2020./2021., 2021./2022. i 2022/23.
* Ugovor o programskom financiranju Sveučilišta J.J. Strossmayera u Osijeku u ak.god. 2018./19., 2019./20., 2020./21., 2021./22. i 2022./23.
* Zakon o osiguravanju kvalitete u znanosti i visokom obrazovanju
* Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskih programa i reakreditacije visokih učilišta
* Strategija razvoja Akademije 2018.-2022.

u EUR

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A622122 PROGRAMSKO FINANCIRANJE JAVNIH VISOKIH UČILIŠTA | 349.470 | 349.470 | 349.470 |

Sredstva programskog financiranja planiraju se za razdoblje 2022.-2025. prema zaključenom ugovoru za četverogodišnje razdoblje 2022.-2025. godine u istom iznosu.

Aktivnost se odnosi na slijedeće rashode:

Materijalni rashodi (konto 32) 238.728 eura

Rashodi za nabavu proizvedene dugotrajne imovine (konto 42) 110.742 eura

A679090 REDOVNA DJELATNOST SVEUČILIŠTA U OSIJEKU

Ostali prihodi za posebne namjene, vlastiti prihodi, donacije

Zakonske i druge pravne osnove:

* Zakon o znanstvenoj djelatnosti
* Kolektivni ugovor za znanost i visoko obrazovanje
* Pravilnik o vlastitim prihodima

U EUR

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A679090 REDOVNA DJELATNOST SVEUČILIŠTA U OSIJEKU |  |  |  |
| Ostali prihodi za posebne namjene | 318.535 | 291.990 | 291.990 |
| Vlastiti prihodi | 26.545 | 29.199 | 29.199 |
| Donacije | 5.972 | 5.972 | 5.972 |
| Ostale pomoći | 13.272 |  |  |

Ova aktivnost se provodi svake godine.

U razdoblju 2023.-2025. očekuje se ostvarenje ciljeva sukladno razvojnoj strategiji Akademije.

EU PROJEKTI

U financijskom planu 2023.-2025. godina planira se provedba EU projekta EU Contemporary Puppetry Critical Platform ( suvremeno lutkarstvo kroz profesionalni diskurs)za kojeg je ugovor potpisan 01.10.2020. godine a predviđeni završetak projekta je 30.09.2023. godine.

U EUR

|  |  |  |  |
| --- | --- | --- | --- |
|  | Plan 2023. | Plan 2024. | Plan 2025. |
| A679071.037 Podprojekt |  |  |  |
| EU projekt- Contemporary Puppetry Critical Platform | 21.541 | 0 | 0 |

Uplatitelj sredstava je Lutkovno gledališće iz Ljubljane.

31 RASHODI ZA ZAPOSLENE

u eurima

|  |  |  |  |  |
| --- | --- | --- | --- | --- |
| Konto | Naziv | Plan 2023. | Plan 2024. | Plan 2025. |
| 31  izvor 11 | Rashodi za zaposlene | 4.993.348 | 5.017.077 | 5.040.917 |
| 31  izvor 31 | Rashodi za zaposlene | 4.911 | 10.531 | 10.618 |
| Ukupno: |  | 4.998.259 | 5.027.608 | 5.051.535 |

Na kontima skupine 31 planirani su troškovi plaća i naknada djelatnicima sukladno zadanim limitima Ministarstva znanosti kao i troškovi iz vlastitih prihoda.

32 MATERIJALNI RASHODI

u eurima

|  |  |  |  |  |
| --- | --- | --- | --- | --- |
| Konto | Naziv | Plan 2023. | Plan 2024. | Plan 2025. |
| 32 | Materijalni rashodi | 596.579 | 585.122 | 587.710 |

Na kontima skupine 32 planirani su materijalni rashodi u skladu sa očekivanim prihodima iz državnog proračuna, vlastitim prihodima, školarinama studenata i sl.

42 RASHODI ZA NABAVU PROIZVEDENE DUGOTRAJNE IMOVINE

u eurima

|  |  |  |  |  |
| --- | --- | --- | --- | --- |
| Konto | Naziv | Plan 2023. | Plan 2024. | Plan 2025. |
| 42 | Rashodi za nabavu dug.im | 215.898 | 177.607 | 177.607 |

Planirana sredstva za period 2023.-2025. godine, u okviru zadanih smjernica i na temelju procjene, trebala bi biti dostatna za pokriće rashoda u istom periodu te se u okviru istih planira ostavarenje ciljeva Strategije razvoja Akademije za umjetnost i kulturu u Osijeku.